open-index/open-wikipedia-markdown huggingface dataset:
Kansas City

### Geografy
* Kansas City (Missoury), in grutte stêd yn 'e Amerikaanske steat Missoury.
* Kansas City (Kansas), in stêd yn 'e Amerikaanske steat Kansas.
* Kansas City (Oregon), in plak yn 'e Amerikaanske steat Oregon.

* North Kansas City (Missoury), in noardlike foarstêd fan Kansas City (Missoury).

* it *[[Kansas City Metripolitan Area]]* in stêdekloft dy't in gebiet fan 15 *countys* beslacht yn 'e Amerikaanske steaten Missoury en Kansas.

### Oar
* ''Kansas City'' (film), in film út 1996 fan regisseur Robert Altman.

* *Kansas City*, in liet út 'e musikal *[[Oklahoma! (musical)|Oklahoma!]]*.
* *Kansas City*, in nûmer fan 'e sjongster Melissa Etheridge.
* *Kansas City*, in nûmer fan 'e sjongers Jerry Leiber en Mike Stoller.
* *Kansas City*, in nûmer fan 'e band Okkervil River.
* *Kansas City*, in nûmer fan 'e band Sneaky Sound System.
* *The Kansas City Song*, in nûmer fan 'e band Buck Owens and the Buckeroos.
Kommentaar op Habakuk

It ***Kommentaar op Habakuk*** is in sektaryske joadske tekst dy't 'e midden fan 'e tweintichste iuw te Qumran, yn it Westjordaanlân, ûntdutsen waard as ûnderdiel fan 'e skat oan âlde geskriften dy't bekend kommen is te stean as de Deade-Seerôlen. It wie ien fan 'e oarspronklike sân boekrôlen dy't yn 1947 yn Grot 1 te Qumran ûntdutsen waarden en yn 1951 publisearre waarden. It is oerlevere yn ien manuskript, dat bekend stiet as 1QpHab (Grot 1/Qumran/*pešer*/Habakuk), en is in *pešer* of *pesher*, in Hebriuwske term foar in beskate foarm fan skriftlik kommentaar op in religieuze tekst, yn dit gefal op it âldtestamityske bibelboek *[[Habakuk (bibelboek)|Habakuk]]*. Fanwegen syn iere ûntdekking, flugge publikaasje en relatyf ûnskansearre steat is it *Kommentaar op Habakuk* ien fan 'e faakst en meast yngeand ûndersochte teksten fan 'e Deade-Seerôlen.

## Ynhâld
1QpHab bestiet út trettjin kolommen tekst, al is de earste kolom sa goed as ûnlêsber en is der dwers troch de twadde kolom hinne in grut gat. It trêde haadstik fan *Habakuk* ûntbrekt hielendal, mar dat komt om't it mei sin weilitten is troch de anonime skriuwer fan it *Kommentaar op Habakuk*, want de lêste kolom fan 'e boekrôle is blanko, wat dúdlik oanjout dat de tekst ôf wie.

De skriuwer fan it *Kommentaar op Habakuk* ferkearde fierhinne yn deselde sitewaasje as de profeet Habakuk mear as fiifhûndert jier earder: de Joaden waarden bedrige troch in heidensk wrâldryk. Yn 'e tiid fan Habakuk wie dat it Babyloanyske Ryk; yn 'e tiid dat it *Kommentaar op Habakuk* skreaun waard, wiene it de *kittim*, wat oerset wurde kin as "westerlingen", in koadewurd foar de Romeinen. Sadwaande wol de anonime skriuwer mei syn *Kommentaar* beärgumintearje dat *Habakuk* in profesije is dy't yn sýn tiid útkomme sil. De anonime skriuwer komt fierders ta deselde konklúzje as Habakuk, te witten: stânfêstens yn it leauwe. Hy befêstiget dat syn mienskip der net ûnder strûpe sil, al hoe machtich oft de fijân ek is. Meitiid sil harren dêrtroch de macht om werom te slaan en rjochtdei te hâlden oer de *kittim* jûn wurde troch God.

Wat teminsten like wichtich is as it boadskip fan it *Kommentaar op Habakuk*, is de mooglikheid ta tekstferliking dy't dit geskrift biedt mei de Masoretyske Tekst, de oerlevere standerttekst fan 'e joadske Bibel. Hoewol't de sitaten yn it *Kommentaar op Habakuk* en de Masoretyske tekst fan *Habakuk* iuwen útinoar lizze, docht dêr út bliken dat de ferskillen minimaal binne, en har beheine ta wurdfolchoarder, lytse grammatikale fariaasjes, staveringsfarianten en de tafoeging of weilitting fan beskate ferbûgings. Nearne taast soks lykwols de betsjutting fan it skreaune oan.
Mienskipsregel

De ***Mienskipsregel*** is in sektaryske joadske tekst, foarhinne bekend ûnder de namme fan 'e ***Hânlieding foar Dissipline***. It wie ien fan 'e earsten fan 'e withoefolle boekrôlen dy't tusken 1946 en 1956 ûntdutsen waarden yn alve grotten te Qumran, yn it Westjordaanlân, as ûnderdiel fan 'e skat oan âlde geskriften dy't bekend kommen is te stean as de Deade-Seerôlen. De *Mienskipsregel*, dy't wierskynlik in produkt fan 'e joadske sekte fan 'e essenen wie, is in tige wichtich dokumint, mei't it holpen hat om ek oare teksten te klassifisearjen as fan sektarysk komôf.

## Oerlevering en belang
It meast komplete manuskript fan 'e *Mienskipsregel* waard fûn yn Grot 1, en stiet no bekend as 1QS (Grot 1/Qumran/*Serech*, wat Hebriuwsk is foar *regel*). In grut tal oare fragminten fan deselde tekst binne ûntdutsen yn Grot 4 en 5, wylst twa oare geskriften, de *[[Regel fan de Gemeente]]* (1QSa) en de *[[Regel fan de Seiniging|Regel fan de seiniging]]* (1QSb) op deselde boekrôle delskreaun binne as de *Mienskipsregel*. Hoewol't der ûnder saakkundigen gjin unanime oerienstimming oer bestiet, wurdt der ornaris tocht dat de mienskip dy't yn 'e *Mienskipsregel* beskreaun wurdt, dy fan 'e essenen is. Op it mêd fan it joadske preesterskip grypt de tekst werom op 'e skiednis fan dat ynstitút, wêrby't referearre wurdt oan Aäron, de broer fan 'e profeet Mozes, dy't neffens it Alde Testamint fan 'e Bibel de earste preester en teffens de stamheit fan alle lettere preesters wie. Dêrmei biedt de *Mienskipsregel* teologen en histoarisy in nij ynsjoch yn 'e skiednis fan it Joadske folk en op 'e histoaryske ideeën en ûntwikkelings fan it joadske leauwe.

## Ynhâld
De ynhâld fan 'e *Mienskipsregel* wurdt wol sa yndield. Earst wurde de ideälen fan 'e mienskip opneamd (kolom i, regel 1-15). Dêrnei komme in stikmannich ferskillende ûnderwerpen op 't aljemint (kolom i, regel 16-kolom iii, regel 12): it ritueel om lid te wurden fan 'e mienskip; dat de ûnthjitten ienris yn 't jier fernijd wurde moatte; en de needsaak foar ynderlik bekearing. Dan wurdt in útlis jûn fan 'e dualistyske leauwensopfettings fan 'e sekte (kolom iii, regel 13-kolom iv, regel 26), folge troch in omsomming fan regels, eden, wetten oangeande bestjoer, beskrobbings en it preesterskip (kolom v, regel 1-kolom vii, regel 25). Dêrnei wurdt ferwiist nei in wiere, sprituële timpel (d.w.s. de mienskip), dy't yn 'e wyldernis fêstige is (kolom viii, regel 1-kolom x, regel 8), en de tekst beslút mei in lofsang op God (kolom x, regel 9-kolom xi, regel 22).
Europeesk kampioenskip strânfollybal

It **Europeesk kampioenskip strânfollybal** (of de **Nestea Europeesk Kampioenskip Finale**) is in sportkompetysje foar lanneteams yn it strânfollybal. It kampioenskip wurdt elts jier organisearre troch de CEV (de Europeeske Federaasje Follybal). 

## Skiednis
Yn it begjin, yn 1993, diene allinne manlju mei oan it toernoai.  In jier letter waard der in apart kampioenskip hâlden foar froulju. Beide  kampioenskippen binne yn 1995 by inoar brocht.

### Utslaggen
Oarlochsrôle

De **Oarlochsrôle** of de ***Oarlochsregel***, eins titele ***De Oarloch fan de Soannen fan it Ljocht tsjin de Soannen fan it Tsjuster***, is in sektaryske joadske tekst dy't yn 'e midden fan 'e tweintichste iuw te Qumran, yn it Westjordaanlân, ûntdutsen waard as ûnderdiel fan 'e skat oan âlde geskriften dy't bekend kommen is te stean as de Deade-Seerôlen. It is in soarte fan hânlieding foar militêre organisaasje en strategy, dy't oantroffen waard yn Grot 1 en 4 te Qumran, yn it besit kaam fan 'e Hebriuwske Universiteit fan Jeruzalim en publisearre waard yn 1955, troch de Israelyske ûndersiker Eleazar Sukenik. It dokumint bestiet út ferskate boekrôlen en fragminten, mei as wichtichsten 1QM en 4Q491-497. 

## Datearring
It is net alhiel dúdlik wannear't de Oarlochsrôle datearre wurde moat, mar neffens saakkundigen komme twa histoaryske perioaden dêrfoar yn oanmerking, te witten: de Seleusidyske Tiid en de Romeinske Tiid. As de tekst datearret út 'e Seleusidyske Tiid, sil it foar 't neist skreaun wêze om 165 f.Kr. hinne, ûnder de Makkabeeske Opstân, of mooglik letter ûnder it regear fan 'e Hasmoneeske dynasty yn Judeä, om 143 f.Kr. hinne of nei 135 f.Kr. De ûndersikers dy't fan betinken binne dat it dokumint út 'e Romeinske perioade datearret (en dat is in minderheid), pleatse it yn 'e regel tusken de ferovering fan Jeruzalim troch de Romeinske generaal Pompejus, yn 65 f.Kr., en de dea fan 'e Judeeske kening Heroades de Grutte, yn 4 f.Kr. Ferskate saakkundigen op it mêd fan militêr wapentúch hawwe koartby lykwols de Seleusidyske teory befêstige, mei't se de Oarlochsrôle op grûn fan 'e wapens dy't deryn beskreaun wurde, yn 'e twadde iuw f.Kr. pleatse.

## Ynhâld
De langste foarm fan 'e Oarlochsrôle, 1QM, bestiet út 19 kolommen, en fan elkmis fan dy kolommen binne de earste fjirtjin oant njoggentjin regels oerlevere; it ûnderste part fan 'e boekrôle is sa skansearre dat it ûnlêsber is. Lykwols sketst de tekst fan it begjin fan 'e kolommen in aardich byld fan wêr't de Oarlochsrôle oer giet. Kolom i sommet yn it koart de oarloch tusken de "Soannen fan it Ljocht" en de "Soannen fan it Tsjuster" op. Kolommen ii-ix jouwe in wiidweidiger oersjoch fan 'e striid, dy't fjirtich jier duorre. Dêrfan geane kolommen iii en iv frijwol útslutend oer banieren, bazunen, spearen, pylken en oar wapentúch. Yn 'e kolommen x-xiv komme liturgyske saken op 't aljemint. En de kolommen xv-xix beskriuwe in fjildslach yn sân dielen tusken it Ljocht en it Tsjuster, wêrby't de legers oanfierd wurde troch preesters. Einlings oerwint it Ljocht troch godlike tuskenkomst. In protte saakkundigen fine dat de tekst abrupt einiget, en miene dat der oarspronklik mear kolommen west hawwe moatte.
Pseudo-Ezechiël

***Pseudo-Ezechiël*** is in algemien as apokryf beskôge religieuze tekst, besibbe oan it Alde Testamint fan 'e Bibel. It is ek bekend ûnder de namme ***4Q Pseudo-Ezechiël*** en der wurdt yn âldere boarnen wol nei ferwiisd as ***4Q 2 Ezechiël***. It is in fragmintarysk Hebriuwsktalich pseudepigrafysk geskrift ûnder de namme fan 'e âldtestamintyske profeet Ezechiël, dat mids tweintichste iuw fûn is yn Grot 4 te Qumran, as ûnderdiel fan in skat oan âlde manuskripten dy't de Deade-Seerôlen neamd wurde. It wie oant de ein fan 'e jierren tachtich sels yn wittenskiplike fermiddens frijwol ûnbekend, en waard pas publisearre yn 2001. Sûnt hat *Pseudo-Ezechiël* him ûntjûn ta ien fan 'e meast kontroversjele fynsten fan 'e iere ienentweintichste iuw. De tekst bestiet, ynsafier't er oerlevere is, út seis fragminten: 4Q385, 4Q385b, 4Q385c, 4Q386, 4Q388 en 4Q391. It lêste fragmint, 4Q391, ferskilt fan 'e oare fiif, meidat it fan 'e ein fan 'e twadde iuw f.Kr. datearret, en dêrmei op syn minsten hûndert jier âlder is. De oare fiif fragminten lykje lettere kopyen te wêzen fan 'e oarspronklike tekst dêr't 4Q391 ienris diel fan útmakke hat.

## Ynhâld
Hoewol't 4Q385c sa goed as ûnlêsber is, en de oare fiif stikken der ek min oan ta binne, kinne der dochs, alles mei-inoar, fjouwer oant seis kolommen tekst út distillearre wurde, mei hjir en dêr wat oerlaping tusken de ferskate fragminten. Utsein it oerdúdlike trochrinnen fan Kolom 1 yn Kolom 2 is it net bekend hoe't de stikken yninoar past wurde kinne, hoewol't saakkundige Devorah Dinant, dy't de tekst yn 2001 publisearre, suggerearret om 'e folchoarder fan 'e oerienkomstige foarfallen yn it bibelboek *[[Ezechiël (bibelboek)|Ezechiël]]* hjirfoar as basis te brûken.

De tekst liket in petear te wêzen tusken Ezechiël en God, dat úteinset mei it ûnthjit fan God dat it drûge biente werrize en wer oaninoar befêstige wurde sil om fannijs it keninkryk Israel te foarmjen. De ûnbekende skriuwer fan *Pseudo-Ezechiël* hat hjirby *Ezechiël* 37 as boarne brûkt, mar wylst de werrizenis fan Israel yn *Ezechiël* 37 byldspraak is foar in nasjonale restauraasje, giet it yn *Pseudo-Ezechiël* oer de letterlike werrizenis fan Israels fromme deaden. Dizze passaazje wurdt folge troch in profesije dat in "soan fan Belial" komme sil om 'e Israeliten te ûnderdrukken, mar dat er ferslein wurde sil en syn bewâld teneate dien. Yn 'e oare fragminten freget Ezechiël God oft dy de tiid net flugger foarby gean litte kin, dat Israel gauwer it Unthjitten Lân wer yn besit nimme kin. Ek is der in ferdwaald stikje dat it tema werrizenis bemimeret, folge troch in beskriuwing fan 'e *Merkaḇah*, de striidwein fan God, dy't yn *Ezechiël* 1 neamd wurdt.
Skeel fan Adam en Eva mei Satan

It ***Skeel fan Adam en Eva mei Satan*** is in algemien as apokryf beskôge religieuze tekst, besibbe oan it Alde Testamint fan 'e Bibel. It is in kristlik pseudepigrafysk geskrift, dat inkeld oerlevere is yn it Ge'ez, de deade tsjerketaal fan Etioopje. Undersikers hawwe fêststeld dat it orizjineel yn it Arabysk skreaun west hawwe moat, en út 'e fyfde of sechsde iuw datearre.

## Ynhâld
It *Skeel fan Adam en Eva mei Satan* is opdield yn fjouwer boeken. De tekst set útein fuort nei't Adam en Eva út it Hôf fan Eden set binne, wêrby't Adam syn fertriet en helpeleazens yn 'e wrâld bûten it Hôf sterk beklamme wurdt. Yn boek 2 wurde de "soannen fan God", dy't yn 'e Bibel neamd wurde yn *[[Genesis (boek)|Genesis]]* 6:2, identifisearre as de bern Adam en Eva harren soan Set, wylst de "dochters fan de minsken" ôfstammelingen wêze soene fan harren oare soan Kaïn. De Kaïnityske froulju ferlokje de measten fan 'e Settiten om 'e berch dêr't hja op wenje, te ferlitten en har by de Kaïniten yn 'e delling te jaan. Dy wurde laat troch in Genun, dy't in soan wêze soe fan Lamech. Dy Genun wurdt presintearre as de útfiner fan 'e muzykynstruminten, en liket datoangeande te korrespondearjen mei de bibelske Jûbal; lykwols wurdt fan Genun sein dat er teffens de oarlochswapens útfûn.

De Kaïniten, dy't ommers de neiteam binne fan Kaïn, de earste moardner, wurde omskreaun as oerute ferkeard en allegeduerigen ree om moard of ynsest te begean. Nei't harren froulju de Settiten ferlaat hawwe, skinke dy it libben oan 'e *Nefilim* of reuzen, de *"sterke mannen út 'e âlde tiden, de mannen fan namme"*, sa't se yn *Genesis* 6:4 neamd wurde. Dyselden waarden lykwols allegear ferdylge yn 'e Sûndfloed, sa't ferhelle wurdt yn oare wurken, lykas *[[Henoch (boek)|Henoch]]* en *[[Jubileeën]]*. Boek 3 en 4 geane fierder mei yn it koart te fertellen oer de libbens fan Noäch, Sem, Melchisedek, ensfh. oant en mei de ferwuostging fan 'e Timpel fan Jeruzalim troch de Romeinen yn it jier 70. Dêrby wurdt de geneälogy fan Adam oant Jezus Kristus jûn, krekt as yn 'e kanonike evangeeljes fan *[[Evangeelje fan Mattéus|Mattéus]]* en *[[Evangeelje fan Lukas|Lukas]]*, mar hjir wurde de nammen fan 'e froulju fan elkmis fan Jezus syn foarfaars derby neamd, wat frijwol nea dien wurdt.
Skiednis fan de Babyloanyske Ballingskip

De ***Skiednis fan de Babyloanyske Ballingskip*** is in algemien as apokryf beskôge religieuze tekst, besibbe oan it Alde Testamint fan 'e Bibel. It is in pseudepigrafysk geskrift ûnder de namme fan 'e âldtestamintyske profeet Jeremia, dat sadwaande ek wol it ***Geheime Boek fan Jeremia*** neamd wurdt (al wurdt dy namme ek wol brûkt om guon fragminten fan in oare tekst oan te tsjutten dy't te Qumran mank de Deade-Seerôlen fûn binne). De *Skiednis fan de Babyloanyske Ballingskip* is oerlevere yn manuskripten yn it Koptysk, it Arabysk en it *[[Garshuni]]* (Arabysk skreaun yn it Arameeske alfabet), al wie it orizjineel nei alle gedachten yn it Gryksk. Saakkundigen binne fan betinken dat it datearre wurde moat tusken 70 en 132, en dat de anonime wiere skriuwer foar 't neist fan Joad wie. Neitiid moat it nochris bewurke wêze troch in kristlike redakteur, sadat de úteinlike foarm wol wat wei hat fan *[[4 Barûch]]*, in oare apokrife tekst.

## Ynhâld
Yn 'e *Skiednis fan de Babyloanyske Ballingskip*, dy't swier op it bibelboek *[[Jeremia (bibelboek)|Jeremia]]* stipet, kriget de profeet Jeremia fan God de opdracht om te profetearjen fan syn oansteande fûnis oer it keninkryk Juda, om't de Judeeërs har ta oare goaden rjochte hawwe. Jeremia lêst dêrop kening Sedekía it leksum (haadstik 1-4), mar wurdt nei in konfrontaasje mei de falske profeet Chananja yn it tichthûs smiten (h. 5). De Etiopyske paleiseunúch Ebed-Mêlek (neamd yn *Jeremia* 38:7-13) wit him wer frij te krijen (h. 6), mar Jeremia wurdt fannijs troch God opdroegen om 'e kening it mannewaar op te sizzen, en bedarret wer yn it tichthûs (h. 7-11). Ebed-Mêlek komt op 'e nij te help en rêdt Jeremia foar de twadde kear út 'e finzenis (h. 12), mar de kening en it folk fan Juda bliuwe by har sûndich libben, dat God sprekt it fûnis oer har út (h. 12-15).

De aartsingel Michael besiket de Babyloanyske kening Nebûkadnêzer II, en bepraat him om tsjin Juda fanwegen te kommen (h. 16-21). Ebed-Mêlek falt yn 'e sliep wylst er yn 'e tún is (h. 22). Jeruzalim wurdt ynnommen en kening Sedekía en it Judeeske folk wurde finzen nommen en tramtearre (h. 23-26). God docht Jeremia te witten dat it folk ferballing besparre bliuwe sil as er mank de Judeeërs ek mar ien oprjocht man fine kin, mar dat slagget him net (h. 27-28). Dêrop wurdt it folk yn ballingskip fuortfierd nei Mesopotaamje ta, dêr't Sedekía nei fjirtich jier komt te ferstjerren (h. 29-31). Ek Nebûkadnêzer stjert, en yn syn plak komt de Pers Syrus de Grutte op 'e troan, wylst Ezra as lieder fan 'e Joaden oansteld wurdt (h. 32-35). Nei godlik yngripen wurde de Joaden befrijd út har ballingskip (h. 36-37). Ebed-Mêlek wurdt wekker út in sliep dy't santich jier duorre hat, om mei te meitsjen hoe't Jeremia weromkeart nei Jeruzalim (h. 38-40). It boek einiget as Jeremia de Timpel yngiet en in tankoffer oan God bringt (h. 41).
Regel fan de Seining

De ***Regel fan de Seining*** is in tige fragmintarysk oerlevere sektaryske joadske tekst dy't yn 'e midden fan 'e tweintichste iuw te Qumran, yn it Westjordaanlân, ûntdutsen waard as ûnderdiel fan 'e skat oan âlde geskriften dy't bekend kommen is te stean as de Deade-Seerôlen. It manuskript, dat fûn waard yn Grot 1, stiet bekend as 1QSb, en makket diel út fan deselde boekrôle dy't ek twa oare geskriften omfettet, te witten: de *[[Mienskipsregel]]* (1QS) en de *[[Regel fan de Gemeente]]* (1QSa).

De *Regel fan de Seining* omfettet trije rituële seinings foar gebrûk nei de komst fan 'e joadske messias: ien foar de algemiene gearkomste fan it folk fan Israel; ien oangeande de preesters dy't troch God útkard wurde sille om "as ingels" te wêzen en it liederskip fan Gods folk op har te nimmen nei de oarloch wêryn't al har fijannen ferslein binne; en ien foar de messias sels, dy't komme sil om Israel te ferlossen. Dizze seingings binne eins bedoeld as lofpriizgings foar de sekte dy't te Qumran tahold (wierskynlik de essenen), mei't de uterste perfeksje dage, en sy dêrfan de boadskippers wiene. Soartgelikense seingings, of gebedens, kinne op oare plakken mank de Deade-Seerôlen fûn wurde, en guon saakkundigen binne fan betinken dat se ûnder de sekteleden foar deistich gebrûk bedoeld wiene.
Bobslydzjen op de Olympyske Winterspullen

**[[Bobslydzjen]]** is in sport dy't al fan de earste edysje fan de Olympyske Winterspullen ôf op it Olympyske programma stiet.

## Skiednis
It Bobslydzjen op de Olympyske Winterspullen foar de manllju hat plak sûnt de earste edysje fan de Winterspullen, hâlden yn 1924. Doe mei in fjouwer-fiifmansbob. Yn 1960 stie it bobslydzjen net op it programma om't 't organisearjende lân de oanlis fan in nije baan te djoer fûn. Yn 2002 kaam it bobslydzjen foar froulju op programma.

## Dissipline
### Manlju

### Froulju

## Medaljespegel
De top tsien fan lannen dy't by it Bobslydzjen medaljes wûn ha tidens de Olympyske Winterspullen.

bywurke yn 2014
Bobslydzjen op de Olympyske Winterspullen 2010

De **[[Olympyske Winterspullen 2010|XXIe Olympyske Winterspullen]]** waarden fan 12 oant en mei 28 febrewaris 2010 hâlden yn Vancouver, yn Kanada.
It bobslydzjen hie plak yn it *Whistler Sliding Centre*.

## Whistler Sliding Centre
De Whistler Sliding Centre waard yn 2007 iepene en wie oanlein foar de Olympyske Winterspullen fan 2010. De baan hie in lingte 1.450 m, in ferfal fan 152 meter en de baan bestiet út sechstjin bochten.. Der wie plak foar 12.000 taskôgers.

## Utslaggen
#### 2-mansbob

#### 2-mansbob

## Utslaggen Fryske dielnimmers Bobslydzjen 2010
Jacobus Johannes Westendorp Boerma

**Jacobus Johannes Westendorp Boerma** (Blije, 9 desimber 1901 - Zierikzee, 16 septimber 1970) wie in Nederlânsk histoarikus. 

## Biografy
Koos Westendorp Boerma wie in soan fan de herfoarme predikant en lettere heechlearaar Nicolaas Westendorp Boerma en Henderika Johanna Cremer. Nei it dienmeitsjen fan syn gymnasiumoplieding yn Ljouwert studearre er skiednis oan de Universiteit fan Amsterdam. Yn de lêste faze fan syn stúdzje die er ûndersyk nei de skiednis fan de Nederlandsche Handel-Maatschappij. Yn 1926 slagge er foar it doktoraaleksamen en 1927 promovearre er op it proefskrift *[[Johannes van den Bosch]] als sociaal hervormer: de [[Maatschappij van Weldadigheid]]*. Syn promotor wie H. Brugmans.

Ek nei syn stúdzjetiid hâlde er yntresse foar de figuer Van den Bosch. Troch kontakten mei dy famylje krige er Van den Bosch syn korrespondinsje ta foldwaan. Westendorp Boerma publisearre op grûn dêrfan de briefwikseling tusken Johannes van den Bosch en Jean Chrétien Baud, út de perioade dat sy efterelkoar gûverneur-generaal fan Nederlânsk-Ynje wiene.

Ein 1927 boaske Westendorp Boerma yn Frankfort mei de maatskaplik wurkster Gertrud Schlosser. Koart skoft earder wie er yn Zierikzee learaar oan de Ryks HBS wurden. Hy publisearre oer de skiednis fan dat plak en wie belutsen by it realisearjen fan it  gemeentlik histoarysk museum en krewearre foar it behâld fan monuminten yn Zierikzee. Dêrnjonken skreau er 1933-35 in *Leerboek der geschiedenis* (twa dielen) dat oant yn de jierren sechtich op in soad middelbere skoallen brûkt waard. Yn 1938 waard er direkteur fan de HBS en yn 1946 rektor fan it wilens foarme lyseüm. Hy gong yn 1967 mei pinsjoen en wie doe op 'en nij dwaande mei ûndersyk nei Johannes van den Bosch en neisieten, doe't er septimber 1970 mei 68 jier ferstoar.

Westendorp Boerma krige 1952 drager de sulveren earepeinje fan de stêd Zierikzee en wie sûnt 1957 Ofsier yn de Oarder fan Oranje-Nassau.

## Bibliografy
**Johannes van den Bosch als sociaal hervormer: de maatschappij van weldadigheid*. Ipenbuur & Van Seldam, Amsterdam, 1927 (proefskrift)
**De historische schoonheid van Zieriksee*. De Lange, Amsterdam, 1946
**Twintig eeuwen geschiedenis van het Nederlandse volk*. Scheltens & Giltay, Amsterdam, 1948 (2e pr.)
**Een geestdriftig Nederlander: Johannes van den Bosch*. Querido, Amsterdam, 1950 (mei stipe fan it Prins Bernhard Fûns en de famylje Van den Bosch)
**Zierikzee vroeger en nu* (mei C.A. van Swigchem). Fibula-Van Dishoeck, Bussum, 1972 (postúm)
**Leerboek der geschiedenis* (2 dln.), faak fannijs printe.

## Keppeling om utens
*Biografy fan Jacobus Johannes Westendorp Boerma yn it Jierboek 1972 fan de Maatschappij der Nederlandse Letterkunde, s. 279-285.
Nicolaas Westendorp Boerma

**Nicolaas Westendorp Boerma** (Nieuwolda, 6 april 1872 - Bergen, 28 novimber 1951) wie in Nederlânsk predikant en heechlearaar.

Westendorp Boerma wie in soan fan predikant Jacobus Johannes Boerma en Frouke Steenhuissen. Hy studearre teology oan de Ryksuniversiteit Grins en promovearre dêre yn 1910 *[[cum laude]]*. Westendorp Boerma wie efterelkoar predikant yn Blije en it Brabânske Budel. 1935 waard er beneamd ta lektor sedelear oan it minniste seminarium yn Amsterdam. Yn 1939 folge syn beneaming ta heechlearaar yn de wiisbegearte fan de godstsjinst oan de Universiteit fan Amsterdam.

Westendorp Boerma wie ien fan de oprjochters fan it tydskrift Mens en Maatschappij. Hy publisearre geregeldwei yn it Wijsgerig Tijdschrift en wie as redakteur ferantwurdlik foar de útjefte fan it Tijdschrift voor Zedekunde (letter feroare yn Tijdschrift voor de Ethiek). C.W.Mönnich, dy't yn 1942 by him promovearre wie, folge him op as heechlearaar.

Westendorp Boerma troude 1 juny 1898 yn Grins mei Henderina Johanna Cremer, dochter fan predikant Joannes Swaagman Cremer en Annegiena Kornelia Limborgh. Harren soan Jacobus Johannes wie histoarikus en publisearre mear as ien wurk oer Johannes van den Bosch. Soan Johannes wie sjef fan it sintraal militêr hospitaal yn De Haach. Nei it ferstjerren fan syn earste frou yn 1918 troude Westendorp Boerma op 15 oktober 1931 mei J. Huizinga. Hy stoar yn de âldens fan 79 jier yn Bergen. Hy waard te hôf brocht yn Blije, it earste plak dêr't er as dûmny stie en dêr't syn earste frou stoarn en beïerdige wie.

## Bibliografy
**De leer van den zedelijken zin bij Hutcheson*,  Ljouwert, 1910 (proefskrift)
**Geen zedelijk onderwijs*, Hollandia, Baarn, 1912
**Realistische ethiek: omzwervingen op het terrein van moraal en zedelijk oordeel*, H.J. Paris, Amsterdam, 1933
**Neen en ja: ethisch-religieuze studiën*, Paris, Amsterdam, 1939
**De wetenschapsopvatting van een theoloog*, Paris, Amsterdam, 1939 (ynaugurele rede)

## Keppeling om utens
* Oersjoch fan syn filosofyske en teologyske publikaasjes by de [[Keninklike Bibleteek]]
Bobslydzjen op de Olympyske Winterspullen 2014

De **[[Olympyske Winterspullen 2014|XXIIe Olympyske Winterspullen]]** waarden fan 7 oant en mei 23 febrewaris 2014 hâlden yn Sotsji, yn Ruslân.
It bobslydzjen hie plak op de *Sliding Center Sanki*.

## Sliding Center Sanki
De baan bestie út tweintich bochten.. Der wie plak foar 10.000 taskôgers.

## Utslaggen
#### 2-mansbob

#### 4-mansbob

## Utslaggen Fryske dielnimmers Bobslydzjen 2014
Bobslydzjen op de Olympyske Winterspullen 2006

De **[[Olympyske Winterspullen 2006]]**, ek wol de **XXe Olympiade** neamd, waarden yn **[[2006]]** hâlden yn de Italjaanske stêd Turyn fan 10 oant en mei 26 febrewaris.
It bobslydzjen hie plak yn de *Cesana Pariol*.

## Cesana Pariol
De Whistler Sliding Centre waard yn 2004 iepene en wie oanlein foar de Olympyske Winterspullen fan 2006. De baan hie in lingte 1.435 m, in ferfal fan 114 meter en de baan bestiet út njogentjin bochten.. Der wie plak foar 7.130 taskôgers.

## Utslaggen
#### 2-mansbob

#### 4-mansbob

## Utslaggen Fryske dielnimmers Bobslydzjen 2010
Regel fan de Gemeente

De ***Regel fan de Gemeente*** is in sektaryske joadske tekst dy't yn 'e midden fan 'e tweintichste iuw te Qumran, yn it Westjordaanlân, ûntdutsen waard as ûnderdiel fan 'e skat oan âlde geskriften dy't bekend kommen is te stean as de Deade-Seerôlen. It manuskript, dat fûn waard yn Grot 1, stiet bekend as 1QSa, en makket diel út fan deselde boekrôle dy't ek twa oare geskriften omfettet, te witten: de *[[Mienskipsregel]]* (1QS) en de *[[Regel fan de Seiniging|Regel fan de seiniging]]* (1QSb). De boekrôle mei *Regel fan de Gemeente* en de beide oare teksten datearret fan it earste fearn fan 'e earste iuw f.Kr. (100-75 f.Kr.), al sil dat in kopy wêze en geane de teksten as sadanich werom oant de twadde iuw f.Kr.

De *Regel fan de Gemeente* jout in beskriuwing fan in mienskip út 'e Eintiid, besteande út manlju, froulju en bern, dy't har oan it ferbûn mei God holden hawwe en boete dien hawwe foar de dieden fan ferkearde lju. Der folget in foarsizzing dat der yn 'e lêste dagen in grutte oarloch komme sil mei de heidenfolken, en dat hiel it Joadske folk him dan by dizze mienskip jaan sil om te fjochtsjen. Fierders wurdt der yn 'e *Regel fan de Gemeente* op ferskate plakken omtinken jûn oan 'e regels en wetten fan 'e mienskip, wêrby't saken as de plichten dy't elts lid oplein wurde, it bestjoer fan 'e gemeente en it preesterskip op 't aljemint komme. Teffens wurdt der foarsein dat der ien of mear manlju (dat is ûndúdlik) komme sil/sille dy't "de Messias fan Aäron en David" neamd wurdt/wurde, en hoe't de mienskip dan feestfiere sil.
De Sinnestien

***De Sinnestien***, yn it oarspronklike Spaansk: ***Piedra de Sol***, is in epysk gedicht fan 'e hân fan 'e Meksikaanske dichter, essayist, diplomaat, oersetter, toanielskriuwer en Nobelpriiswinner Octavio Paz (1914-1998). It dichtwurk bestiet út 584 fersregels, en datearret út 1957; it is neitiid tafoege oan Paz syn dichtbondel *Libertad bajo Palabra* ("Frijheid ûnder Ede"), wêrfan't de earste edysje publisearre waard yn 1959. *De Sinnestien*, dat Paz syn masterwurk en bekendste gedicht is, waard yn 1990, yn 'e taspraak fan it Nobelkomitee by de takenning oan Paz fan 'e Nobelpriis foar de Literatuer, priizge as "swiid foarbyld fan surreälistyske poëzij".

Yn it gedicht ferkent Paz de betsjutting fan it bestean. De minske is allinnich en iensum, mar teffens by steat en kom gear mei oaren fan syn soarte troch leafde en mienskipssin. *De Sinnestien* waard ynspirearre troch de ferearing fan 'e Azteken foar de planeet Fenus. De lingte fan 584 regels is net tafallich; dat is persiis hoefolle dagen oft Fenus nedich is om om 'e sinne te draaien, oftewol in Fenusiaansk sinnejier dus. Krekt as de baan fan 'e planeet om 'e sinne is ek Paz syn gedicht sirkulêr; de lêste seis regels fan *De Sinnestien* binne itselde as de earste seis (dat lêste seistal regels wurdt trouwens net meiteld by de 584, dus eins hat it gedicht yn totaal 590 regels). De titel fan it dichtwurk ropt fierdersoan assosjaasjes op mei de ferneamde Azteekske alterstien dy't yn 'e achttjinde iuw yn Meksiko-Stêd opgroeven waard. 

## Fryske oersetting
*Piedra de Sol* waard ûnder de titel *De Sinnestien* (hoewol't yn it Spaansk it lidwurd eins ûntbrekt) yn it Frysk oerset troch Klaas Bruinsma, dy't benammen bekend is troch syn ferfrysking fan Homêros syn *[[Ilias]]* en *[[Odyssee]]* en in hiele rige Aldgrykske toanielstikken fan skriuwers as Sofokles, Aiskylos, Euripides en Aristofanes. Bruinsma publisearre syn fertaling fan *Piedra de Sol* yn it tydskrift *[[HJIR]]*, yn ôfl. 5 fan 1984.
Bobslydzjen op de Olympyske Winterspullen 2002

De **[[Olympyske Winterspullen 2002]]**, ek wol de **XIXe Olympiade** neamd, waarden yn **[[2002]]** hâlden yn de Amerikaanske stêd Salt Lake City fan 8 oant en mei 24 febrewaris.
It bobslydzjen wie yn de *Utah Olympic Park Track*. It wie de earste kear dat it bobslydzjen foar froulju op it programma stie.

## Utah Olympic Park Track
De Utah Olympic Park Track waard yn 1997 iepene en wie oanlein foar de Olympyske Winterspullen fan 2002. De baan hie in lingte 1.335 m, in ferfal fan 103.5 meter en de baan hat fyftjin bochten. Der wie plak foar 15.000 taskôgers.

## Utslaggen
#### 2-mansbob

#### 4-mansbob

## Utslaggen Fryske dielnimmers Bobslydzjen 2010
Skiednis fan de Rekabiten

De ***Skiednis fan de Rekabiten*** is in algemien as apokryf beskôge religieuze tekst, besibbe oan it Alde Testamint fan 'e Bibel. It fertelt it ferhaal oer in eilânsteat, dy't laat wurdt troch Jonadab, de soan fan Rekab, wat basearre liket te wêzen op in koarte passaazje út it bibelboek *[[Jeremia (bibelboek)|Jeremia]]*. De oarspronklike taal wie nei alle gedachten in Semitysken-ien, wierskynlik Hebriuwsk of Arameesk. It geskrift datearret fan foàr de ferwuostging fan 'e Timpel fan Jeruzalim troch de Romeinen, yn it jier 70.

De *Skiednis fan de Rekabiten* lit in grutte Grykske ynfloed sjen, en de opbou fan it ferhaal bringt de lêzer de âlde Grykske myten yn 't sin. It begjint mei de klúzner Zosimus, dy't God oan ien wei troch smeket om him it lân fan 'e Rekabiten sjen te litten, oant God úteinlik tajout en in ingel stjoert om him dêrhinne te lieden. De Rekabiten wurde beskreaun as geregeldwei beselskippe fan ingels, mei in asketyske libbenswize, en in dieet dat allinnich út 'e wielderige fruchten dy't op harren eilân groeie bestiet. Ek binne se sa ûnskuldich dat se de hiele dei neaken omrinne.
Abilene

## Geografy
;Syrje
* Abilene (bibelsk), in flakte yn Syrje, op 'e eastkant fan 'e Anty-Libanonbergen, dêr't suver alle oare plakken mei de namme "Abilene" direkt of yndirekt nei neamd binne.

;Feriene Steaten
* Abilene (Teksas), in plak yn 'e Amerikaanske steat Teksas.

* Abilene (Firginia), in plak yn 'e Amerikaanske steat Firginia.
* Abilene (Georgia), in plak yn 'e Amerikaanske steat Georgia.
* Abilene (Kansas), in plak yn 'e Amerikaanske steat Kansas.

## Oar
* *Abilene*, in nûmer fan 'e sjonger George Hamilton IV.
Lanlike Knokploegen

**Lanlike Knokploegen** of **LKP** wie yn de Twadde Wrâldkriich in Nederlânske fersetsorganisaasje dy't oprjochte waard fan de Lanlike Organisaasje foar Help oan Underdûkers (LO). Dy ûnderdûkers hiene grut ferlet fan allerhanne foarsjennings, lykas persoansbewizen en bonkaarten, dy't se op eigen namme fansels net krije koene. Om dêr foar te soargjen wiene hjir en dêr al selsstannige knokploegen aktyf, dy't harren bút almeast ferparten ûnder eigen efterban.

Doe't de ûnderdrukking fan de Dútske besetter aloan grutter waard en de gefolgen fan de April-maaiestaking har fiele lieten waard it ferlet fluch grutter. Dêrom besleat de LO-lieding op 14 augustus 1943 ta it oprjochtsjen fan eigen Knokploegen en it bondeljen fan de besteande groepen. De leden Hilbert van Dijk en Izaak van der Horst (beide fan Kampen) waarden dêrmei belêstige, mei de oanfierder fan de Westlânske Knokploech Leendert Valstar en de beropsmilitêr Liepke Scheepstra fan Ljussens dy't ûnderdûkt wie. Letter waarden Theodorus Dobbe en Johannes Post oan de lanlike lieding taheakke.
Valstar bereizge it westen fan it lân en Scheepstra die it easten; dêrneist laten se gereldwei operaasjes mei harren eigen Knokploech.

In jier nei de oprjochting wiene sa'n 600 fersetsminsken aktyf yn LKP-ferbân, ferienige yn tsientallen knokploegen. Sa slagge it de LKP om in min ofte mear regelmjiitige oanfier fan bonkaarten te fersekerjen foar de oan de LO tabetroude ûnderdûkers.
Ek foar persoansbewizen waarden soms oerfallen dien, mar it grutstepart dêrfan krige men troch ferfalskjen (ûnder oaren troch de Persoansbewizesintrale fan Gerrit van der Veen). De LO hie ek syn eigen falsifikaasjesintrums.

De LKP wie ek dwaande mei oare aktiviteiten: it bútmeitsjen fan wapens de befrijing fan arrestearre meistriders, sabotaazje en it likwidearjen fan ferrieders.
De ynfiering ier yn 1944 fan de twadde distribúsjestamkaart sa't it hjitte, soarge foar nije swierrichheden; dy kaart wie nedich om fiedselbonnen brûke te kinnen en moast in kontrôlesegel hawwe, oars roan men fuortendaliks tsjin 'e lampe. By de *[[Tilburchske segeltsjesynbraak|Tilburgse zegeltjeskraak]]* op 25 jannewaris 1944 waarden goed 100.000 segels ferovere om dêrnei oer de kanalen fan de Undergrûnske distributearre te wurden.

It wurk fan de LKP wist de regearing yn Londen sa goed as neat fan. It slagge de lieding net en meitsje ferbining mei de Ingelske spionaazjetsjinst. Sadwaande wie de LO/LKP alhiel op himsels oanwiisd.

Doe't de ein fan de oarloch yn sicht kaam, risselwearren se op aktyf meidwaan oan de te ferwachtsjen ynvaazje middels sabotaazje fan ferbinings, it spoar en sa. In soad LKP'ers soe dat lykwols net mear meimeitsje.
Yn de rin fan de oarloch waarden tsientallen KP-leden oppakt en fusillearre, sa ek it grutstepart fan de lanlike lieding. Fan de KP-top oerlibbe allinne Liepke Scheepstra de kriich.

## Keppeling om utens
* Oer de betsjutting fan KP-Twinte foar de LKP
Bobslydzjen op de Olympyske Winterspullen 1998

De **[[Olympyske Winterspullen 1998]]**, ek wol de XVIIIe Olympiade neamd, waarden yn **[[1998]]** hâlden yn de Japanske stêd Nagano fan 7 oant en mei 22 febrewaris.
It bobslydzjen wie yn de *Spiral*. 

## Spiral
De Spiral waard yn 1996 iepene en wie oanlein foar de Olympyske Winterspullen fan 1998. De baan hie in lingte 1.360 m, in ferfal fan 113 meter en de baan hat fjirtjin bochten. Der wie plak foar 10.000 taskôgers.

## Utslaggen
#### 2-mansbob

#### 4-mansbob
It Swurd fan Mozes

***It Swurd fan Mozes*** is in algemien as apokryf beskôge religieuze tekst, besibbe oan it Alde Testamint fan 'e Bibel. It is in pseudepigrafysk Hebriuwsktalich geskrift ûnder de namme fan 'e âldtestamintyske profeet Mozes, mei as ûnderwerp magy. It waard foar it earst publisearre yn 1896, yn in ferzje dy't redigearre wie troch de Britsk-Joadske taalkundige en wittenskipper Moses Gaster, op basis fan manuskript út 'e trettjinde of fjirtjinde iuw dat er sels yn eigendom hie. Dat hânskrift, dat foarhinne *MS Gaster 78* hiet, is no yn it besit fan it Britsk Museum, dat it *MS Or. 10678* neamd hat. Gaster naam oan dat de tekst fan foàr de alfde iuw datearre wurde moast, mei't dernei ferwiisd wurdt yn in brief fan Rav Hai Gaon (939-1038), en spekulearre dat it faaks wol ôfkomstich is út 'e earste helte fan it earste milennium. Njonken it Midsiuwske manuskript dat troch Gaster oankocht en brûkt waard, is der ek in koart fragmint fan oerlevere yn 'e *Codex Oxford 1531*. In nije, krityske edysje fan *It Swurd fan Mozes* waard yn 1997 útjûn troch de Israelyske wittenskipper Yuval Harari, op grûn fan in ôfwikende tekst út in oar manuskript.
Bobslydzjen op de Olympyske Winterspullen 1994

De **[[Olympyske Winterspullen 1994]]**, ek wol de **XVIIe Olympiade** neamd, waarden yn **[[1994]]** hâlden yn it Noarske plak Lillehammer fan 12 oant en mei 27 febrewaris.
It bobslydzjen wie yn de *Lillehammer Olympyske Bobslydzjen en Rodeljen baan*. 

## Lillehammer Olympyske Bobslydzjen en Rodeljen baan
De Lillehammer Olympyske Bobslydzjen en Rodeljen baan waard yn 1992 iepene en wie oanlein foar de Olympyske Winterspullen fan 1994. De baan hie in lingte 1.365 m, in ferfal fan 114 meter en de baan hat sechstjin bochten. Der wie plak foar 10.000 taskôgers.

## Utslaggen
#### 2-mansbob

#### 4-mansbob
Bobslydzjen op de Olympyske Winterspullen 1988

De **[[Olympyske Winterspullen 1988]]**, ek wol de XVe Olympiade neamd, waarden yn **[[1988]]** hâlden yn it Kanadeeske Calgary fan 13 oant en mei 28 febrewaris. 
It bobslydzjen wie yn de *Canada Olympic Park Bobslydzjen en Rodeljen baan*. 

## Canada Olympic Park Bobslydzjen en Rodeljen baan
De Canada Olympic Park Bob- en Rodelbaan waard yn 1986 iepene en wie oanlein foar de Olympyske Winterspullen fan 1988. De baan hie in lingte 1.475 m, in ferfal fan 121,48 meter en de baan hie fjirtjin bochten. Der wie plak foar 25.000  taskôgers.

## Utslaggen
#### 2-mansbob

#### 4-mansbob
Bobslydzjen op de Olympyske Winterspullen 1984

De **[[Olympyske Winterspullen 1984]]**, ek wol de **XIVe Olympiade** neamd, waarden yn **[[1984]]** yn Sarajevo,  Joegoslaavje hâlden. Dat wie fan 8 oant en mei 19 febrewaris.
It bobslydzjen wie yn de *Trebević Olympic Park Bobslydzjen en Rodeljen baan*. 

## Trebević Olympic Park Bobslydzjen en Rodeljen baan
De Trebević Olympic Park Bob- en Rodelbaan waard yn 1982 iepene, ornearre foar de Olympyske Winterspullen fan 1988. De baan hie in lingte 1.300 m, in ferfal fan 125,9 meter en trettjin bochten. Der wie plak foar 7.500 taskôgers. De baan waard yn 1992 brûkt as opstelling foar geskut. Benammen de lêste bocht rekke swier skansearre as gefolch fan de kriich yn it eardere Joegoslaavje. 

## Utslaggen
#### 2-mansbob

#### 4-mansbob
Margriet fan de Nederlannen

**Margriet Francisca, Prinsessse fan de Nederlannen, Prinsesse fan Oranje-Nassau, Prinsesse fan Lippe-Biesterfeld** (Ottawa, 19 jannewaris 1943) is de tredde dochter fan keninginne Juliana en prins Bernhard. De prinsesse is offisjeel Hare Keninklike Heechhyd Prinsesse Margriet fan de Nederlannen, mar yn it deistich gebrûk wurdt se koartwei prinsesse Margriet neamd.
Bobslydzjen op de Olympyske Winterspullen 1980

De **[[Olympyske Winterspullen 1980]]**, ek wol de **XIIIe Olympiade**' neamd, waarden yn **[[1980]]** yn Lake Placid,  de Feriene Steaten hâlden. Dat wie fan 13 oant en mei 24 febrewaris. 
It bobslydzjen wie yn de *Mt. Van Hoevenberg  Bobslydzjen baan*. 

## Mt. Van Hoevenberg  Bobslydzjen baan
De Mt. Van Hoevenberg  Bobslydzjen baan waard boud foar de Olympyske Winterspullen fan 1932 en foar de Spullen fan 1980 yngrêven oanpast. De baan hie yn 1980 in lingte fan 1.557 m in ferfal fan 148 meter en sechstjin bochten. Der wie plak foar 11.000 taskôgers. Nei de Spullen is de baan meardere kearen oanpast.

## Utslaggen
#### 2-mansbob

#### 4-mansbob
Rolstoelkurling op de Paralympyske Winterspullen 2014

De **[[Olympyske Winterspullen 2014|XXIIe Olympyske Winterspullen]]** waarden fan 7 oant en mei 23 febrewaris 2014 hâlden yn Sotsji, yn Ruslân. 
It rolstoelkurling hie plak yn it *Ice Cube Curling Center*.

## Ice Cube Center
It Ice Cube Center waard yn 2013 boud foar de Olympyske en Paralympyske Winterspullen fan 2014. Der wie plak foar 11.000 taskôgers.

## Utslaggen
### Groepsfaze

### Heale finales

### Brûnzen finale

### Finale

## Einrangskikking

## Sjoch ek
* Kurling op de Olympyske Winterspullen 2014
Bobslydzjen op de Olympyske Winterspullen 1992

De **[[Olympyske Winterspullen 1992]]**, ek wol de **XVIe Olympiade** neamd, waarden yn **[[1992]]** hâlden yn it Frânske Tignes-Albertville fan 8 oant en mei 23 febrewaris.
It bobslydzjen wie yn de *La Plagne Olympyske Bobslydzjen en Rodeljen baan*. 

## La Plagne Olympyske Bobslydzjen en Rodeljen baan
De La Plagne Olympyske Bobslydzjen en Rodeljen baan waard yn 1990 iepene, oarnearre foar de Olympyske Winterspullen fan 1992. De baan hat in lingte 1.507,5 m, in ferfal fan 124.5 meter en njoggentjin bochten.

## Utslaggen
#### 2-mansbob

#### 4-mansbob
Arne Jansen

**Aloisius Gertrudis Gerhardus (Arne) Jansen** (Wieken, 26 april 1951 – Silvolde, 10 desimber 2007) wie in Nederlânsk sjonger.

## Biografy
Arne Jansen mocht al as jonkje fan njoggen fan muzykútjouwer Jaap de Kruyff in tal Dútske singles opnimme. Jansen trede op as *Aloys Jansen* en letter *Aloys Johnson*. Op oanstean fan syn men learde er it kappersfak, mar tagelyk bleau er wurkjen oan in muzykkarriêre, dy't fral op Dútslân rjochte wie. Begjin jierren 70 gong er optreden mei de begeliedingsband 'Les Cigales'. Dat late yn 1972 al ta ge grutste hit út syn karriêre: Meisjes met rode haren stie 17 wiken yn de Nederlânske Top 40 en 12 wiken yn de Daverende Dertig. It lietsje wie ek opnaam yn de film Turks Fruit.

Dat earste súkses hat Jansen nea wer helje kinnen, mar hy hie wol in tal lytsere hits yn de jierren 70 en 80, wêr't it fan Frans Bauer en Marianne Weber covere *Zeven brieven* ien fan wie. It lêste hitsje hie Jansen yn 1992, doe't *Zeg eens meisje* it 34e plak helle. Hy bleau lykwols singles en albums meitsjen en trede er in protte op op feesten dêr't it Nederlânsktalige liet/libbensliet sintraal stie, bygelyks de populêre Mega Piratefestinen. Yn 2000 krige er mei weromwurkjende krêft in gouden plaat foar *Meisjes met rode haren*, nei't út in nije tellen blykte dat der 150.000 platen fan ferkocht wiene.

Njonken de muzyk trainde Jansen plysjehûnen en hie er in stoeterij, dêr't er minihynders fokte.

Jansen stoar mei 56 jier. Neffens Menno Muis die er himsels tekoart. It nûmer "Schaam je voor je tranen niet" fan Jansen waard op syn begraffenis ôfspile.

## Diskografy
### Albums
* *Julie*
* 1973: *Arne Jansen & Les Cigales*
* 1981: *Arne Jansen & Les Cigales*
* 1983: *De Grootste Successen Van Arne Jansen & Les Cigales*
* 1985: *Zomerzon En Zuidenwind*
* 1991: *Dromen Over Liefde*
* 1994: *Mijn Jubileum: 20 Grote Successen** 1995: *Ik Wil Nog Meer*
* 1996: *Liefde Is Geen Spel*
* 1997: *Het Beste Van Arne Jansen*
* 1998: *De Jaren 90 Hits*
* 2003: *Liedjes Die Je Nooit Vergeet*
* 2007: *Wat Ik Voel Voor Jou*

### Dvd
* 2004: *In Griekenland*

## Keppelings om utens
* Arne Jansen - Folsleine diskografy
* Arne Jansen - Op flickr.com
Jan Bieuwes van der Meulen

**Jan Bieuwes van der Meulen** (Drachten, 26 desimber 1908 - Ljouwert, 7 oktober 1951) wie in lânboukundich yngenieur.

Yn syn stúdzjetiid yn wie Jan Bieuwes in liedende figuer yn de Studintefederaasje en oprjochter fan it Wageningsk Studinte Selskip foar Fryske Stúdzje (WSSFS). Van der Meulen waard lid fan it FFF en letter fan de Fryske Folkspartij, mar kearde him yn de oarloch tsjin de Dútske besetter.

Hy kaam yn 1945 werom nei Fryslân as sekretaris fan de Lânbousifting, letter fan de Fryske Mij. Hy stried foar de belangen fan de Fryske boeren en skreau oer lânboutechnyske en organisatoryske ûnderwerpen yn it Frysk. Hy wie lieder fan de Lânboubibleteek en fan it Lânboukundich Wurkforbân fan de Fryske Akademy en lid fan it deistich bestjoer.

## Keppelings om utens
* Jaap Bakker, Lanbouskiednis en de rol fan Van der Meulen
Christina fan de Nederlannen

**Maria Christina, Prinsesse fan de Nederlannen, Prinsesse fan Oranje-Nassau, Prinsesse fan Lippe-Biesterfeld** (Paleis Soestdyk, 18 febrewaris 1947 – De Haach, 16 augustus 2019) wie de jongste dochter fan keninginne Juliana en prins Bernhard. De prinsesse wie offisjeel Hare Keninklike Heechheid Prinsesse Christina fan de Nederlannen, mar yn it deistich gebrûk waard se koartwei prinsesse Christina neamd.

## Eachsykte
Prinsesse Christina is berne mei in eachsykte trochdat dat har mem prinsesse Juliana yn de swangerskip de ynfeksjesykte reahûn krige.
Irene fan de Nederlannen

**Irene Emma Elisabeth, Prinsesse fan de Nederlannen, Prinsessse fan Oranje-Nassau, Prinsesse fan Lippe-Biesterfeld** (Paleis Soestdyk, 5 augustus 1939) is de twadde dochter fan prinsesse Juliana fan de Nederlannen en prins Bernhard. De prinsesse is offisjeel Hare Keninklike Heechheid Prinsesse Irene fan de Nederlannen, mar yn it deistich gebrûk wurdt se koartwei prinsesse Irene as Irene fan Lippe-Biesterfeld neamd.

Prinses Irene is tradisjoneel de alfde yn 'e line fan opfolging fan 'e Nederlânske troan, krekt nei prins Friso syn dochter, grevinne Zaria. En ek stiet Irene bekend as de 'hartoginne-mem' omdat se de mem is fan prins Carlos (1930 – 2010), dy't it haad fan it Hûs Boerbon-Parma wie.
Bobslydzjen op de Olympyske Winterspullen 1972

De **[[Olympyske Winterspullen 1972]]**, ek wol de **XIe Olympiade neamd**, waarden yn **[[1972]]** yn Sapporo, Japan hâlden. Dat wie fan 3 oant en mei 13 febrewaris.
It bobslydzjen wie yn de *Mt. Teine Bobslydzjen Baan*. 

## Mt. Teine Bobslydzjen Baans
De Mt. Teine Bobslydzjen Baan waard yn 1972 boud foar de Olympyske Winterspullen fan 1972. De baan hie in lingte fan 1.563 m in ferfal fan 132 meter en fjirtjin bochten. Neidat de Spullen fan 1998 oan Nagano tawezen waarden is de bobslyd baan fan Saporro ôfbrútsen.

## Utslaggen
#### 2-mansbob

#### 4-mansbob
Bobslydzjen op de Olympyske Winterspullen 1976

De **[[Olympyske Winterspullen 1976]]**, ek wol de **XIIe Olympiade** neamd, waarden yn **[[1976]]** yn Innsbruck, Eastenryk hâlden. Dat wie fan 4 oant en mei 15 febrewaris.
It bobslydzjen wie yn de *Kominierte Kunsteisbahn für Bob-Rodel Igls*. 

## Kominierte Kunsteisbahn für Bob-Rodel Igls
De Kominierte Kunsteisbahn für Bob-Rodel Igls waard yn 1975 boud foar de Olympyske Winterspullen fan 1976. De baan hie in lingte fan 1.270 m in ferfal fan 100 meter en fjirtjin bochten.

## Utslaggen
#### 2-mansbob

#### 4-mansbob
Nikolai Frederik Severin Grundtvig

**Nikolaj Frederik Severin Grundtvig** (Udby, 8 septimber 1783 - Kopenhagen, 2 septimber 1872) wie in Deensk lutersk predikant, dichter, histoarikus en folksopfieder. Hy hie in soad ynfloed yn it Denemark fan de 19e iuw.

## Keppelings om utens
* Nikolaj Frederik Severin Grundtvig side by National-Louis University
* Sintrum foar Grundtvigstudier
Luis Carrillo y Sotomayor

**Luis Carrillo y Sotomayor** (Baena, 1585 – Puerto de Santa María, 22 jannewaris 1610) wie in Spaansk dichter, skriuwer en oersetter út it tiidrek fan de barok en de Spaanske Goudene Iuw. Hy wie fan aadlik komôf en studearre oan 'e prestizjeuze universiteit te Salamanca. Hy tsjinne op 'e Spaanske float, en waard beneamd ta lid fan 'e Oarder fan Santiago. Oer syn leafdeslibben is net folle bekend, mei't er de froulju dy't yn syn gedichten neamd wurde, kamûflearre hat mei neatsizzende skûlnammen as Celia, Laura en Lisi.

Carrillo wurdt sjoen as ien fan 'e wichtichste útdragers fan 'e streaming fan it kulturanisme, dat him ûntjoech út 'e tige ornate en retoaryske dichtstyl fan Luis de Góngora. Yn syn traktaat oer de dichtkeunst, *Libro de la Erudición Poética* (it "Boek fan 'e Dichterlike Wolsprekkendheid"; 1611) besocht Carrillo syn eigen dichterlike metoaden te rjochtfeardigjen troch de fertsjinsten op te neamen fan dizenigens op it mêd fan poëzij. Hoewol't er al mei 24 jier kaam te ferstjerren, en syn oeuvre navenant lyts bleau, stiet er derom bekend dat er ferskate skoandere gedichten skreaun hat, wêrfan't *Fábula de Acis y Galatea* it meast ferneamd wurden is.

Carrillo syn samle fersen en oare wurken waarden yn 1611 postúm publisearre (nei net al te soarchfâldich redigearre te wêzen) troch syn broer Alonso, ûnder de titel *Obras de don Luis Carrillo y Sotomayor* ("Wurken fan don Luis Carrillo y Sotomayor"). Yn 1613 folge der in better neisjoene edysje. Op it mêd fan oersettings brocht Carrillo it essay *De Brevitate Vitae* ("Oer de Koartheid fan it Libben", fan Seneka de Jongere, en de 396 earste fersen fan 'e *Remedia Amoris* ("Genêzing fan 'e Leafde"), fan Ovidius, út it Latyn nei it Spaansk ta oer.

## Carrillo yn it Frysk
Teminsten ien gedicht fan Luis Carrillo y Sotomayor is yn it Frysk fertaald troch klassyk oersetter Klaas Bruinsma, dy't benammen bekend is troch syn ferfrysking fan Homêros syn *[[Ilias]]* en *[[Odyssee]]* en in hiele rige Aldgrykske toanielstikken fan skriuwers as Sofokles, Aiskylos, Euripides en Aristofanes. De fertaling *Op de Fluggens en it Ferlies fan de Tiid* hat Bruinsma yn 1985 publisearre yn it tydskrift *[[HJIR]]*.